Document ID: 32005R0305

32005R0305
L 052/6
SLUŽBENI LIST EUROPSKE UNIJE
19.10.2004.
UREDBA KOMISIJE (EZ) br. 305/2005
od 19. listopada 2004.
o izmjeni Uredbe Vijeća (EZ) br. 312/2003 u pogledu carinskih kvota za određene proizvode podrijetlom iz Čilea
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 312/2003 od 18. veljače 2003. o provedbi carinskih odredaba utvrđenih Sporazumom o pridruživanju između Europske zajednice i njezinih država članica, s jedne strane, i Republike Čilea, s druge strane, od strane Zajednice (1), a posebno njezin članak 5.,
budući da:
(1)
Uredbom (EZ) br. 312/2003 Zajednica provodi carinske odredbe utvrđene Sporazumom o pridruživanju između Zajednice i njezinih država članica, s jedne strane, i Republike Čilea, s druge strane (2).
(2)
Odlukom Vijeća 2005/106/EZ (3) odobren je Protokol uz Sporazum o pridruživanju između Europske zajednice i njezinih država članica, s jedne strane, i Republike Čilea, s druge strane, kako bi se uzelo u obzir pristupanje Češke Republike, Republike Estonije, Republike Cipra, Mađarske, Republike Latvije, Republike Litve, Republike Malte, Republike Poljske, Republike Slovenije i Slovačke Republike Europskoj uniji (dalje u tekstu Protokol). Protokol sadrži nove carinske povlastice Zajednice, od kojih su neke ograničene carinskim kvotama. Primjena tih carinskih kvota zahtjeva izmjenu Uredbe (EZ) br. 312/2003.
(3)
Opseg carinskih kvota za češnjak (redni broj 09.1925), stolno grožđe (redni broj 09.1929) i kivi (redni broj 09.1939) treba povećati godišnje za pet posto od prvobitne količine.
(4)
Za 2004. se opseg novih carinskih kvota Zajednice treba ograničiti razmjerno razdoblju u kojem su nove carinske kvote otvorene.
(5)
Budući da Protokol predviđa da se nove carinske povlastice Zajednice trebaju primjenjivati od 1. svibnja 2004., ova se Uredba treba primjenjivati od istog dana i stupiti na snagu što je prije moguće.
(6)
Mjere predviđene u ovoj Uredbi u skladu su s mišljenjem Odbora za Carinski zakonik,
DONIJELA JE OVU UREDBU:
Članak 1.
Prilog Uredbi (EZ) br. 312/2003 mijenja se kako je utvrđeno u Prilogu ovoj Uredbi.
Članak 2.
1. Za 2004. se opseg carinskih kvota pod rednim brojevima 09.1937, 09.1939 i 09.1941 ograničava na osam dvanaestina odgovarajućeg godišnjeg opsega. Svaki započeti kilogram zaokružuje se na sljedeći cijeli kilogram.
2. Za 2004. se carinskim kvotama pod rednim brojevima 09.1925 i 09.1929 dodaju dodatne količine od 20 tona odnosno 1 000 tona.
Članak 3.
Ova Uredba stupa na snagu trećeg dana od dana objave u Službenom listu Europske unije.
Osim točaka 1. i 2. Priloga, primjenjuje se od 1. svibnja 2004.
Točke 1. i 2. Priloga primjenjuju se od 1. siječnja 2005.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 19. listopada 2004.

Labels: 17
3
6
18
15